**Výzva na predkladanie ponúk**

1. Identifikácia verejného obstarávateľa

Názov: Obec Važec

Sídlo: Na Harte 19, 032 61 Važec

Telefón: +421 907 849 578

Web: http:// www.obecvazec.sk

IČO: 00 315 942

DIČ: 20 20 581 706

IČ DPH: nie je platcom DPH

Štatutárny zástupca: Ing. Milan Lištiak, starosta

Kontaktná osoba za

verejného obstarávateľa: Ing. Milan Lištiak, starosta

Mobil: +421 907 849 578

E-mail: m.listiak@obecvazec.sk

Kontaktná osoba

ohľadom verejného

obstarávania: Mgr. Veronika BUTAŠOVÁ

Mobil: +421 918 534 510

##  E-mail: butasova@rvacquisition.sk

## 2. Kompletné súťažné dokumenty sú dostupné priamo a úplne bez obmedzení či poplatkov na internetovej adrese (URL):

<http://www.obecvazec.sk/>

## 3. Názov predmetu zákazky:

Zákazka Rekonštrukcia palubovky telocvične ZŠ s MŠ vo Važci

## 4. Stručný opis a min. technické špecifikácie:

Stručný popis technického riešenia

Rekonštrukcia palubovky telocvične ZŠ a MŠ vo Važci sa zrealizuje na pôvodnej palubovke telocvične. V prvom rade je potrebné prebrúsenie a vytmelenie jestvujúcej drevenej palubovej podlahy o výmere 534,92 m2 s leštením a medzibrusom. Po pebrúsení sa na ploche odstráni prach z brúsenia jeho vysaním.

Na prebrúsenú palubovkovú podlahu sa vyznačia a namaľujú čiary pre jednotlivé ihriská ktoré budú v telocvični s rôznymi farbami čiar pre ten ktorý typ ihriska / basketbal, volejbal, florball, badminton/ a pod.

Po celom obvode telocvične sa zrealizujú obvodové drevené lišty v celkovej dĺžke 94,6 M.

Povrchová úprava prebrúsených paluboviek sa zrealizuje náterom základným lakom a vrchným dvojnásobným náterom športovým lakom Bona Finish Sporting s protišmykovou úpravou. Tento typ laku úprav je možné nahradiť iným technickým ekvivalentom.

## 5. Predpokladaná hodnota zákazky bez DPH:

14 465,79 EUR

## 6. Kritériá na vyhodnotenie ponúk:

Verejný obstarávateľ stanovil na vyhodnotenie cenových ponúk kritérium **najlepší pomer ceny a kvality.**

Definícia kritérií a ich relatívnej váhy.

1. **Cena za dielo vrátane DPH uvedená v EUR váha 80%**
2. **Lehota výstavby diela uvedená v dňoch váha 20%**

## 7. Dĺžka trvania zákazky:

*Max. 90 dní od odovzdania staveniska, t. j. max. do 30.09.2019*

## 8. Podmienky účasti:

1. Aktuálny doklad o oprávnení uskutočňovať stavebné práce, ktorým uchádzač preukáže spôsobilosť uskutočňovať stavebné práce vo vzťahu k predmetu zákazky (napr.: výpis z Obchodného alebo zo Živnostenského registra). Doklad musí byť aktuálny ku dňu predloženia cenovej ponuky. Doklad môže uchádzač predložiť ako fotokópiu, úspešný uchádzač bude povinný verejnému obstarávateľovi predložiť pred podpisom zmluvy originál, resp. úradne osvedčenú fotokópiu dokladu. Verejný obstarávateľ za aktuálny doklad uzná aj výpis zo stránky [www.orsr.sk](http://www.orsr.sk) alebo [www.zrsr.sk](http://www.zrsr.sk), prípadne inej obdobnej stránky.

*Verejný obstarávateľ odôvodňuje primeranosť určenej podmienky účasti vo vzťahu k predmetu zákazky a potrebu jej zahrnutia nasledovne: Požiadavka predložiť aktuálny doklad o oprávnení uskutočňovať stavebné práce vyplynula z potreby zabezpečiť spoľahlivého uchádzača, odborne a technicky kvalifikovaného, ktorý dokáže zabezpečiť rozsah predmetnej zákazky v zodpovedajúcej kvalite, objeme a čase, a ktorý má oprávnenie uskutočňovať stavebné práce v požadovanom rozsahu.*

*Uchádzač takisto predloží vyhlásenie v zmysle prílohy č. 2 tejto výzvy, ktorým okrem iného deklaruje splnenie podmienok účasti v zmysle §32 ZVO.*

## 9. Požiadavky na predmet zákazky:

Uchádzač je povinný pri výkone svojej činnosti postupovať s maximálnou zodpovednosťou a odbornou starostlivosťou, dodržiavať bezpečnosť a ochranu zdravia pri práci v zmysle vyhlášky č. 374/1990 Zb. o bezpečnosti práce a technických zariadení pri stavebných prácach, zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov a zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov, ako aj súvisiacich predpisov upravujúcich bezpečnosť a ochranu zdravia pri práci a na stavenisku a požiarnu ochranu.

Kvalita prác a dodávok musí byť realizovaná v zmysle platných legislatívnych noriem týkajúcich sa predmetu diela. Zákazka musí byť vyhotovená podľa platných STN (EN), technologických postupov, všeobecne záväzných technických požiadaviek, platných právnych, prevádzkových a bezpečnostných predpisov.

Zhotoviteľ v prípade staveniska bude postupovať v súlade s ustanovením zákona č. 50/1976 Zb. o územnom plánovaní a stavebnom poriadku v znení neskorších predpisov – (stavebný zákon) a ustanoveniami § 13 vyhlášky MŽP SR č. 532/2002 Z. z., ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie a nariadením vlády č. 396/2006 Z. z. o minimálnych bezpečnostných a zdravotných požiadavkách na stavenisko.

Úspešný uchádzač je povinný udržiavať poriadok a čistotu pri realizácii predmetu tejto zákazky. Nakladanie s odpadmi, je zhotoviteľ povinný realizovať v zmysle príslušných právnych predpisov upravujúcich nakladanie s odpadmi, t.j. uchádzač po ukončení realizácie predmetu zákazky je povinný predložiť doklady o naložení s odpadom. Náklady na odstránenie, likvidáciu a uskladnenie odpadu musia byť uchádzačom kalkulované v ocenenom výkaze výmer v rámci konkrétnej položky, ku ktorej sa príslušný druh odpadu viaže. Za prípadné škody, ktoré môžu vzniknúť zanedbaním jeho povinností v súvislosti s nakladaním so vzniknutým odpadom bude zodpovedný úspešný uchádzač.

Úspešný uchádzač je povinný počas uskutočnenia stavebných prác zabezpečiť, aby pri realizácii zákazky negatívnymi vplyvmi neobťažoval okolie a aby uskutočnenie stavebných prác neohrozovali kvalitu životného prostredia. V prípade, že v dôsledku nedodržania tejto povinnosti dôjde k udeleniu pokuty, alebo inej sankcie, resp. iného oprávneného nároku voči objednávateľovi, z dôvodu pochybenia na strane úspešného uchádzača, za tieto nároky zodpovedá úspešný uchádzač , ktorý sa zároveň zaväzuje na ich vysporiadanie a uhradenie v určenej lehote.

Úspešný uchádzač bude zodpovedať za čistotu komunikácií, po ktorých bude dovážať materiál, resp. odvážať vzniknutý stavebný odpad a za poriadok a bezpečnosť na mieste realizácie predmetu zákazky. Prípadné škody z porušenia tejto povinnosti uhradí úspešný uchádzač.

Úspešný uchádzač zodpovedá v plnom rozsahu za spôsobenú škodu (vrátane škody spôsobnej osobami, ktoré sa budú podieľať na plnení predmetu zmluvy). Uchádzač ako náležitosť ponuky predloží k v návrhu zmluvy o dielo časový a vecný harmonogram postupu stavebných prác.

**Všeobecná požiadavka verejného obstarávateľa:**

Zhotoviteľ zodpovedá za dodržovanie zásad a podmienok BOZP svojich zamestnancov v zmysle zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov v období plnenia zmluvy. Verejný obstarávateľ požaduje zabezpečiť po dohovore preukázateľné poučenie zamestnancov úspešného zhotoviteľa z oblasti BOZP.

## 10. Lehota na predkladanie ponúk:

28.06.2019 13:00

## 11. Termín otvárania ponúk:

## 01.07.2019 14:00

## 12. Prílohy Výzvy na predkladanie ponúk:

* Výkaz výmer
* Zmluva o dielo
* Projektová dokumentácia

***Príloha k výzve č. 1***

***Identifikačné údaje uchádzača***

**IDENTIFIKAČNÉ ÚDAJE UCHÁDZAČA**

 **„**Rekonštrukcia palubovky telocvične ZŠ s MŠ vo Važci**“**

|  |  |
| --- | --- |
| **Obchodný názov spoločnosti:**  |  |
| **Sídlo alebo miesto podnikania** |
| **Ulica, číslo sídla:**  |  |
| **PSČ:**  |  |
| **Mesto:**  |  |
| **Štát:**  |  |
| **Štatutárny zástupca:**  |
| **Meno, priezvisko, titul:** |  |
| **Telefón:**  |  |
| **E-mail:**  |  |
| **Internetová adresa:** |  |
| **Všeobecné identifikačné údaje:** |
| **IČO:**  |  |
| **IČ DPH:**  |  |
| **DIČ:**  |  |
| **IBAN:** |  |
| **Banková inštitúcia:**  |  |
| **Kontaktná osoba:**  |
| **Meno, priezvisko, titul:**  |  |
| **Telefón:** |  |
| **E-mail:** |  |

\* Tento formulár môže mať aj inú formu, musí však obsahovať požadované údaje.

Dátum:...............................................

 Podpis:...........................................

 (vypísať meno, priezvisko a funkciu oprávnenej osoby uchádzača)

***Príloha k výzve č. 2***

***Vyhlásenie uchádzača***

**VYHLÁSENIE UCHÁDZAČA**

1. Vyhlasujeme, že súhlasíme s podmienkami uvedenými vo Výzve na predloženie cenovej ponuky na zákazku s názvom „Rekonštrukcia palubovky telocvične ZŠ s MŠ vo Važci“, ktoré určil verejný obstarávateľ v tejto výzve.
2. Predkladáme cenovú ponuku na celý predmet verejného obstarávania na zákazku s názvom „Rekonštrukcia palubovky telocvične ZŠ s MŠ vo Važci“.
3. Vyhlasujeme, že všetky predložené doklady a údaje uvedené v cenovej ponuke sú pravdivé a úplné.
4. Vyhlasujeme, že predkladáme iba jednu cenovú ponuku a nie sme v tom istom postupe zadávania zákazky členom skupiny, ktorá predkladá cenovú ponuku.
5. Vyhlasujeme, že ku dňu predloženia cenovej ponuky, sme neboli, ani náš štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe.
6. Vyhlasujeme, že ku dňu predloženia cenovej ponuky, nemáme nedoplatky poistného na zdravotné poistenie, sociálne poistenie a príspevkov na starobné dôchodkové sporenie v Slovenskej republike alebo v štáte sídla, miesta podnikania alebo obvyklého pobytu.
7. Vyhlasujeme, že ku dňu predloženia cenovej ponuky, nemáme daňové nedoplatky v Slovenskej republike alebo v štáte sídla, miesta podnikania alebo obvyklého pobytu.
8. Vyhlasujeme, že ku dňu predloženia cenovej ponuky, nebol na náš majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku.
9. Vyhlasujeme, že ku dňu predloženia cenovej ponuky, sme oprávnení dodávať tovar.
10. Vyhlasujeme, že ku dňu predloženia cenovej ponuky, nemáme uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.
11. Vyhlasujeme, že ku dňu predloženia cenovej ponuky, sme sa nedopustili v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia povinností v oblasti ochrany životného prostredia, sociálneho práva alebo pracovného práva podľa osobitných predpisov, za ktoré nám bola právoplatne uložená sankcia.
12. Vyhlasujeme, že ku dňu predloženia cenovej ponuky, sme sa nedopustili v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia profesijných povinností.

V .............................. dňa ..............

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

meno, priezvisko, titul, funkcia,

podpis osoby (osôb) oprávnenej konať za uchádzača

a pečiatka

***Príloha k výzve č. 3***

***Obchodné podmienky verejného obstarávania***

* Uchádzač predloží v cenovej ponuke obchodné podmienky vypracované podľa priloženého vzoru Zmluvy o dielo (ďalej len „návrh zmluvy“).
* Návrh zmluvy musí byť podpísaný štatutárnym orgánom uchádzača alebo členom štatutárneho orgánu, ktorý je oprávnený konať v mene uchádzača v záväzkových vzťahoch. Uchádzač predloží návrh zmluvy spolu s návrhom na plnenie kritérií.
* Návrh zmluvy spolu s návrhom na plnenie kritérií uchádzač predloží v ponuke s uvedením zmluvnej ceny za jednotlivé jednotkové ceny.
* V zmluvných vzťahoch, sa namiesto pojmu záujemca a uchádzač bude uvádzať zhotoviteľ a namiesto pojmu verejný obstarávateľ sa bude uvádzať objednávateľ.
* Uchádzač nie je oprávnený zásadným spôsobom meniť, upravovať a dopĺňať obchodné podmienky, okrem bodov, v ktorých sa doplnenie vyžaduje. V prípade, že uchádzač v predloženej cenovej ponuke nedodrží stanovené zmluvné podmienky a požiadavky na predmet zákazky, bude jeho ponuka vylúčená z verejného obstarávania.
* Uchádzač doplní iba údaje označené kurzívou (doplní zhotoviteľ) - vyznačené predtlačou v návrhu zmluvy a zároveň ocenení položku, ktorý je súčasťou podkladov k zákazke.
* Uchádzač v cenovej ponuke predloží text návrhu zmluvy s oceneným výkazom výmer. Ostatné prílohy nie je potrebné doložiť v ponuke.

**NÁVRH ZMLUVY**

 ***Zmluva o dielo č. ...... / 2019***

uzatvorená podľa § 536 a nasl. zákona č. 513/1991 Zb. Obchodného zákonníka v platnom znení (ďalej len „*Zmluva*“)

|  |  |
| --- | --- |
| **1. Zhotoviteľ:**  | **DOPLNÍ UCHÁDZAČ !** |
| sídlo: |  |
| Obchodná spoločnosť zapísaná v Obchodnom registri Okresného súdu ........................, oddiel: ..........., vložka č. ................ |
| IČO: |  |
| DIČ: |  |
| IČ pre DPH: |  |
| Bankové spojenie: |  |
| IBAN: |  |
| Štatutárny zástupca: |  |
| Osoba oprávnená na rokovanie |
| vo veciach zmluvy |  |
| vo veciach odborných |  |
| Tel.: |  |
| Fax: |  |
| E-mail: |  |
| Internetová adresa: |  |
| (ďalej len „Zhotoviteľ“) |
|  |
| **2. Objednávateľ:** | **Obec Važec** |
| sídlo: | Na Harte19, 032 61 Važec |
| IČO: | 00 315 842 |
| DIČ: | 20 20 581 706 |
| IČ pre DPH: | nie je platcom DPH |
| Bankové spojenie: | Všeobecná úverová banka, a. s., pobočka Liptovský Hrádok |
| IBAN: | SK65 0200 0000 0000 2392 3342 |
| Štatutárny zástupca: | Ing. Milan LIŠTIAK, starosta |
| Osoba oprávnená na rokovanie: |
| vo veciach zmluvy | Ing. Milan LIŠTIAK, starosta |
| Tel.: | +421 907 849 578 |
| Fax: | +421 44 529 43 38 |
| E-mail: | starosta@obecvazec.sk |
| Internetová adresa: | [www.obecvazec.sk](http://www.obecvazec.sk)  |
| vo veciach odborných | Ing. Ján BOBÁK, zodpovedný projektant |
| Tel.: | +421 903 715 379 |
| E-mail: | proxsro@stonline.sk  |
| (ďalej len „Objednávateľ“) |  |

## Preambula

Táto zmluva je výsledkom procesu zadávania zákazky s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) a úspešnej ponuky zhotoviteľa na predmet zákazky: „Rekonštrukcia palubovky telocvične ZŠ s MŠ vo Važci“.

## Predmet zmluvy

1. Predmetom tejto zmluvy je záväzok Zhotoviteľa vykonať pre Objednávateľa stavebné práce, katastrálne územie Važec, obec: Važec, okres: Liptovský Mikuláš, evidovanej Okresným úradom Liptovský Mikuláš, (ďalej len „***Stavenisko***“), a to podľa Projektovej dokumentácie, ktorá tvorí Prílohu č. 1 tejto zmluvy (ďalej len „***Dielo***“) a záväzok Objednávateľa prevziať Dielo a zaplatiť dojednanú cenu Diela, a to všetko za podmienok uvedených v tejto zmluve.
2. Presná špecifikácia Diela (ďalej len „***Projektová dokumentácia***“), vrátane ceny tvorí Prílohu č. 1, ktorá je neoddeliteľnou súčasťou tejto zmluvy. Dielom sa na účely tejto zmluvy rozumie súbor prác a dodávok tak, ako sú uvedené v Projektovej dokumentácii. Zhotoviteľ potvrdzuje, že sa pred uzavretím tejto zmluvy riadne oboznámil s Projektovou dokumentáciou a s podrobným výkazom výmer, ktorý tvorí Prílohu č. 2 tejto zmluvy (ďalej len „***Výkaz výmer***“).
3. Zhotoviteľ má záujem, za podmienok špecifikovaných v zmluve, zhotoviť pre Objednávateľa Dielo. Zhotoviteľ pred podpisom Zmluvy zvážil a odborne posúdil všetky riziká spojené s realizáciou Diela, zobral do úvahy rozsah potrebných materiálov, prác a služieb potrebných na dokončenie Diela (materiály, transport, energie, náklady na zariadenia a stroje, údržba prístupových ciest, náklady na odstránenie odpadov, náklady na robotníkov a špecialistov ako aj ostatné náklady súvisiace s realizáciou Diela).
4. Zhotoviteľ sa zaväzuje, že Dielo bude zhotovené v súlade so Zmluvou, jej prílohami a pokynmi Objednávateľa a/alebo ním splnomocneného zástupcu. Zhotoviteľ na základe zmluvy zabezpečí realizáciu Diela v súlade s platnými právnymi predpismi Slovenskej republiky a s platnými technickými a technologickými normami.
5. Objednávateľ sa zaväzuje uhradiť Zhotoviteľovi cenu Diela v zmysle tejto zmluvy.
6. **Doba plnenia a platnosti zmluvy**
7. Zmluvné strany sa dohodli, že vykonanie Diela bude Zhotoviteľ realizovať v časovom harmonograme stavebných prác (ďalej len „***Časový harmonogram***“), ktorý tvorí Prílohu č. 3 tejto Zmluvy.
8. Začiatok doby plnenia začína plynúť dňom odovzdania Staveniska. Stavenisko bude odovzdané do 5 kalendárnych dní odo dňa nadobudnutia účinnosti tejto zmluvy. Maximálna doba na vykonanie diela je do 30.09.2019. Skutočná doba vyhotovenia diela vznikne adaptáciou kritéria na hodnotenie cenových ponúk a časového harmonogramu v cenovej ponuke Zhotoviteľa s prihliadnutím na dátum účinnosti zmluvy. Nedodržaním kritéria lehota výstavby v kalendárnych dňoch v nadväznosti na časový harmonogram bude považované za podstatné porušenie zmluvy.
9. Podľa kritéria lehota výstavby sa Zhotoviteľ zaväzuje vykonať dielo v termíne do **.........** kalendárnych dní **(Doplní zhotoviteľ!)** od odovzdania a prevzatia staveniska.
10. Ak hrozí, že dôjde zo strany Zhotoviteľa k omeškaniu prác v termínoch definovaných v Časovom harmonograme, je Zhotoviteľ povinný posilniť výrobné a technické kapacity k eliminácii časového sklzu, resp. zahájiť viaczmenné práce, a to všetko bez nároku na zvýšenie ceny Diela.
11. Zmluva nadobúda platnosť dňom jej podpísania zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv resp. na webovej stránke objednávateľa.
12. Zmluva zaniká:
* riadnym splnením všetkých práv a povinností zmluvných strán, odovzdaním riadne vykonaného Diela podľa týchto zmluvných podmienok v požadovanom rozsahu, kvalite a stanovených lehotách a zaplatením ceny Diela;
* odstúpením od zmluvy z dôvodov podľa tejto zmluvy alebo vyplývajúcich zo zákona.
1. Objednávateľ má právo od tejto zmluvy odstúpiť najmä ak Zhotoviteľ:
* preruší práce bez súhlasu Objednávateľa alebo obmedzí ich rozsah, nepokračuje v riadnej práci napriek písomnej výzve Objednávateľa v lehote 7 dní odo dňa doručenia výzvy,
* opakovane, napriek písomnej výzve na odstránenie porušovania povinností, nedodržuje povinnosti vyplývajúce z tejto zmluvy alebo zo zákona,
* pre okolnosti na jeho strane bude meškať so zhotovením Diela neplnením postupových termínov podľa Časového harmonogramu o viac ako 25 dní,
* bude preukázateľne vykonávať stavebné práce vadne, t.j. v rozpore s podmienkami dohodnutými v tejto zmluve alebo technologickými postupmi určenými platnými normami alebo projektom pre realizáciu,
* bezdôvodne predlžuje čas zhotovenia Diela alebo podstatne porušuje iné svoje povinnosti vyplývajúce z tejto zmluvy.
1. Odstúpenie od zmluvy musí byť písomné a doručené druhej zmluvnej strane s uvedením dôvodu. Odstúpenie je účinné dňom jeho doručenia druhej zmluvnej strane a zmluva sa k tomuto dňu zrušuje. Pre prípad odstúpenia od zmluvy sa zmluvné strany dohodli na vylúčení aplikácie § 351 ods. 2 Obchodného zákonníka.
2. **Cena Diela a platobné podmienky**
3. Zmluvné strany sa dohodli na pevnej a maximálnej cene diela, ktorá je stanovená v zmysle zákona NR SR č.18/1996 Z.z. o cenách v znení neskorších predpisov a vyhlášky MF SR č. 87/1996 Z.z., ktorou sa vykonáva zákon o cenách v znení neskorších predpisov, za dohodnutých podmienok vo výške:

**(Doplní zhotoviteľ!)**

Zmluvná cena bez DPH: ......................... €

Sadzba DPH ......................... %

Výška DPH: ......................... €

Zmluvná cena celkom, vrátane DPH: ......................... €

(*slovom*: ..........................................................................................................................)

Cena vychádza z Výkazu výmer prác, materiálu, resp. výrobkov v merných jednotkách podľa Projektovej dokumentácie.

1. Cena Diela zahŕňa všetky náklady Zhotoviteľa pri vykonávaní Diela podľa Projektovej dokumentácie až do doby odovzdania celého Diela Objednávateľovi, a to najmä, nie však výlučne:
2. všetky materiálové, dopravné a vedľajšie náklady, príslušenstvo, stroje, prístroje, nástroje a stavebné pomocné materiály, ktoré sú potrebné na vykonanie prác, náklady na bezpečnosť majetku a nákladov na dočasné napojenie elektriny a iného dočasného spojenia výlučne pre účely zhotovovania Diela (ktoré zriadi a odstráni Zhotoviteľ), a to vrátane nákladov na ich prevádzku výlučne na účely zhotovovania Diela,
3. náklady na zabezpečenie bezpečnosti a ochrany zdravia pri práci podľa príslušných predpisov (BOZP);
4. náklady na skladovanie materiálov a nakladanie s nimi (vykládka);
5. všetky mzdové a vedľajšie mzdové náklady Zhotoviteľa, náklady na pracovníkov, dane, odvody, náklady na nadčasy, odmeny, odlučné, cestovné a iné vedľajšie výdaje výlučne na strane Zhotoviteľa;
6. náklady spojené s poskytnutím záruky na realizované Dielo;
7. vypratanie Staveniska a odvoz stavebného odpadu,
8. náklady spojené s dovozom materiálov a výrobkov zo zahraničia, (vrátane colných a iných poplatkov), dopravných nákladov, certifikácie výrobkov a materiálov;
9. náklady na vykonanie všetkých potrebných skúšok k realizácií, prevádzke a odovzdaniu Diela;
10. náklady na dodávku elektrickej energie na Stavenisku;
11. náklady na akékoľvek vedľajšie rozpočtové náklady (najmä, ale nie výlučne mimo Stavenisková doprava, územné vplyvy, prevádzkové vplyvy);
12. akékoľvek iné náklady, ktoré vzniknú Zhotoviteľovi pri realizácii Diela podľa zmluvy.
13. Cena Diela ja maximálna a záväzná, a teda aj v prípade vzniku potreby činností, ktoré Zhotoviteľ v čase uzatvorenia Zmluvy z akýchkoľvek dôvodov nepredvídal, nevzniká Zhotoviteľovi nárok požadovať akékoľvek zvýšenie ceny Diela. Zmluvné strany sa dohodli, že v prípade ak sa niektoré práce podľa Výkazu výmer nevykonajú alebo vykonajú v menšom rozsahu, Zhotoviteľ tieto nevykonané práce nebude Objednávateľovi fakturovať.
14. Zmluvné strany sa dohodli, že Objednávateľ uhradí cenu Diela na účet zhotoviteľa po riadnom odovzdaní celého diela objednávateľovi, po odstránení všetkých vád a nedostatkov a po zapracovaní všetkých výhrad a pripomienok a po odovzdaní všetkých požadovaných dokladov objednávateľovi a po prevzatí diela objednávateľom, podpísaním všetkých potrebných dokumentov vrátane protokolu o odovzdaní a prevzatí diela.
15. Lehota splatnosti faktúry je tridsať (30) kalendárnych dní odo dňa jej doručenia Objednávateľovi bezhotovostným prevodom na účet Zhotoviteľa uvedený na faktúre. Ak predložená faktúra neobsahuje všetky zákonné alebo dohodnuté náležitosti, Objednávateľ má právo vrátiť ju Zhotoviteľovi na opravu alebo doplnenie. V takom prípade začína plynúť nová lehota splatnosti momentom doručenia faktúry so všetkými dohodnutými náležitosťami.
16. Zhotoviteľ má právo na čiastkovú fakturáciu diela na základe vzájomne potvrdeného súpisu vykonaných prác a čiastkového preberacieho protokolu a to v tom prípade, ak preinvestované čiastka dosiahne minimálne 20 % z ceny diela a zhotoviteľ o ňu písomne požiada.
17. **Práva a povinnosti zmluvných strán**
18. Zhotoviteľ je povinný zhotoviť Dielo v zmluvne dohodnutom rozsahu, bez vád a nedorobkov brániacich užívaniu Diela alebo obmedzujúcich užívanie Diela, v súlade s touto zmluvou a jej prílohami v termíne uvedenom v zmluve.
19. Zhotoviteľ znáša nebezpečenstvo škody na zhotovovanom Diele, a to až do doby odovzdania Diela Objednávateľovi na základe protokolu.
20. Zhotoviteľ je povinný zabezpečiť na svoje náklady dopravu všetkých materiálov a dielov, výrobkov, strojov a zariadení a ich presun na Stavenisko.
21. Zhotoviteľ je povinný udržiavať Stavenisko a jeho okolie v čistote, odvážať stavebný odpad a vykonávať pravidelne denne hrubé čistenie stavby po ukončení svojich prác. Ak Objednávateľ vyzve Zhotoviteľa k vyčisteniu Staveniska a ten práce bezdôvodne nevykoná v dodatočne poskytnutej lehote, má Objednávateľ právo vyčistenie Staveniska vykonať na náklady Zhotoviteľa. Zhotoviteľ po písomnom prevzatí Staveniska zodpovedá v plnom rozsahu za stavenisko a činnosť, ktorú na stavenisku vykonáva, a to počas celej doby vykonávania stavebných prác.
22. Odpady, zvyšky stavebných materiálov a stavebných prvkov je treba vecne, správne a odborne odstrániť, a to v súlade so zákonom č. 79/2015 Z. z. o odpadoch a o zmene a doplnení niektorých zákonov v znení neskorších predpisov a s ním súvisiacich predpisov a v súlade so všeobecne záväzným nariadením o nakladaní s komunálnym odpadom na území SR v znení neskorších predpisov. Zhotoviteľ je povinný odovzdávať odpady na zneškodnenie fyzickým alebo právnickým osobám, ktoré majú na to všetky oprávnenia a licencie.
23. Zhotoviteľ zaväzuje určiť v súlade so zmluvou osobu stavbyvedúceho podľa Prílohy č. 5. tejto zmluvy. Stavbyvedúci musí byť bezúhonný a musí svojimi odbornými a profesionálnymi znalosťami a dĺžkou praxe zaručovať riadne a včasné splnenie povinností Zhotoviteľa. V prípade neprítomnosti stavbyvedúceho musí byť na Stavenisku prítomný zástupca stavbyvedúceho.
24. Zhotoviteľ je povinný mať na stavbe overený projekt stavby Diela a stavbyvedúci Zhotoviteľa je povinný viesť o prácach stavebný denník odo dňa odovzdania a prevzatia Staveniska až do odstránenia prípadných vád Diela. Do denníka budú splnomocnení zástupcovia Zhotoviteľa a Objednávateľa zapisovať všetky skutočnosti rozhodujúce pre zhotovenie Diela. Stavebný denník bude uložený na Stavenisku u stavbyvedúceho. Zápis v stavebnom denníku je použiteľný pre účely fakturácie a/alebo preukazovania skutočností podľa tejto Zmluvy iba pokiaľ bude zároveň potvrdený zástupcami oboch zmluvných strán.
25. Zhotoviteľ je povinný Objednávateľovi alebo ním určenej osobe riadne a včas hradiť skutočné náklady na dodávku médií (najmä elektrickej energie, a pod.) na Stavenisku.
26. Zhotoviteľ preberá v plnom rozsahu zodpovednosť za bezpečnosť a ochranu zdravia pracovníkov, prostredníctvom ktorých bude Dielo vykonávať. Zaväzuje sa udržiavať Stavenisko a Dielo v náležitom stave, až pokým nebude riadne dokončené, odstránené všetky prípadné vady a nedorobky a Dielo bude prevzaté Objednávateľom na základe protokolu. Zhotoviteľ prehlasuje, že pracovníci Zhotoviteľa budú pred nástupom na Stavenisko oboznámení so zásadami ochrany a bezpečnosti pri práci a so všetkými bezpečnostnými, požiarnymi a inými predpismi, ktoré sa prípadne vzťahujú na výkon činností pri realizácii Diela podľa zmluvy.
27. Zhotoviteľ vykoná na vlastné náklady všetky skúšky, kontroly a merania, ktoré sú potrebné pre riadne ukončenie Diela alebo jeho uvedenie do prevádzky, ak sa takéto skúšky, kontroly a merania vyžadujú.
28. Zhotoviteľ sa zaväzuje, že pred realizáciou jednotlivých častí Diela predloží a odovzdá Objednávateľovi na schválenie vzorky materiálov, výrobkov, vybavenia alebo iných náležitostí tvoriacich predmet plnenia, a ktoré budú použité pri realizácii Diela. Ich zámenu môže Zhotoviteľ previesť iba po predchádzajúcom písomnom súhlase Objednávateľa. Objednávateľom schválené vzorky budú uložené počas celej doby realizácie Diela u Objednávateľa resp. ním povereného zástupcu.
29. Objednávateľ je oprávnený kontrolovať všetky postupy pri realizácií Diela, najmä či sa realizácia Diela vykonáva podľa Projektovej dokumentácie, touto zmluvou dohodnutých podmienok, všeobecne záväzných právnych predpisov, technických noriem a iných relevantných predpisov. Objednávateľ a osoby určené objednávateľom sú kedykoľvek oprávnené vstúpiť na Stavenisko za účelom kontroly vykonávania dohodnutých prác, ak o tom Objednávateľ vopred akoukoľvek vhodnou formou informoval Zhotoviteľa. Zhotoviteľ je povinný najneskôr do 48 hodín vopred záznamom v stavebnom denníku príp. v dohodnutých termínoch vyzvať Objednávateľa na preverenie prác, ktoré budú v ďalšom pracovnom postupe zakryté, alebo sa stanú neprístupnými.
30. **Odovzdanie diela**
31. Dielo, ktoré je predmetom tejto zmluvy, bude odovzdané Zhotoviteľom Objednávateľovi vo forme protokolárneho odovzdania riadne a včas dokončeného Diela spolu s právoplatným kolaudačným rozhodnutím o umožnení užívania Diela.
32. Zmluvné strany sa dohodli, že v prípade omeškania zo strany Zhotoviteľa vykonať Dielo v lehote podľa Časového harmonogramu, Objednávateľovi vzniká voči Zhotoviteľovi nárok na zmluvnú pokutu vo výške 100 EUR za každý deň omeškania. Zmluvná pokuta je splatná na základe výzvy Objednávateľa na úhradu zmluvnej pokuty, a to v lehote štrnástich (14) kalendárnych dní odo dňa doručenia predmetnej výzvy Objednávateľa Zhotoviteľovi. Zaplatenie zmluvnej pokuty zo strany Objednávateľa nemá vplyv na prípadné nároky Objednávateľa na náhradu škody prevyšujúce zmluvnú pokutu. Zmluvné strany zhodne vyhlasujú, že dojednanú zmluvnú pokutu považujú za primeranú.
33. Predmetom odovzdania Zhotoviteľom a prevzatia Objednávateľom bude Dielo ako celok.
34. Po riadnom vykonaní Diela navrhne Zhotoviteľ písomnou cestou jeho protokolárne odovzdanie Objednávateľovi (ďalej len „***Výzva na prevzatie Diela***“). Vo Výzve na prevzatie Diela Zhotoviteľ určí termín odovzdania Diela, ktorý nesmie byť skôr ako desať (10) kalendárnych dní odo dňa doručenia Výzvy na prevzatie Diela Objednávateľovi. Odovzdanie Diela nemôže prebehnúť bez prítomnosti Objednávateľa. Objednávateľ Dielo prevezme výlučne v prípade, že na Diele nebudú zistené žiadne vady a nedorobky brániace užívaniu Diela alebo podľa názoru Objednávateľa obmedzujúce užívanie Diela na stanovený účel.
35. Zhotoviteľ spolu s Výzvou na prevzatie Diela predloží Objednávateľovi predpísanú dokladovú časť vzťahujúcu sa k Dielu (ďalej len „***Dokladová časť***“) na kontrolu najmä, nie však výlučne: (i) stavebný denník; (ii) doklady o odvoze a likvidácii stavebného odpadu; (iii) revízne správy; (iv) záručné listy v kópii; (v) návody na údržbu a použitie; (vi) doklady a certifikáty na akúkoľvek časť Diela, pokiaľ sa takéto doklady v súlade so všeobecne záväznými právnymi predpismi alebo technickými normami a stavebným konaním vyžadujú.
36. V prípade, že Objednávateľ odmietne podpísať protokol o odovzdaní a prevzatí Diela (ďalej len „***Protokol***“), spíšu zmluvné strany zápis, v ktorom uvedú svoje stanoviská a ich odôvodnenie.
37. Protokol bude obsahovať najmä, ale nie výlučne: (i) základné údaje o Diele; (ii) súpis zistených vád a nedorobkov na Diele; (iii) lehoty na odstránenie vád a nedorobkov Diela; (iv) zoznam odovzdaných dokladov vzťahujúcich sa k Dielu (Dokladová časť); (v) prehlásenie Zmluvných strán o tom, že Zhotoviteľ Dielo odovzdáva a Objednávateľ Dielo preberá; (vi) podpisy oprávnených zástupcov zmluvných strán; (vii) konštatovanie, že dňom odovzdania a prevzatia Diela začína plynúť záručná doba.
38. Podpisom Protokolu oboma zmluvnými stranami sa Dielo považuje za odovzdané, ak na Diele nebudú zistené žiadne vady a nedorobky brániace užívaniu Diela alebo podľa názoru Objednávateľa obmedzujúce užívanie Diela na stanovený účel.
39. V prípade ak Zhotoviteľ zhotoví Dielo pred dohodnutým termínom zhotovenia Diela, je Objednávateľ povinný takto zhotovené Dielo prevziať aj v skoršom termíne, najneskôr však do tridsiatich (30) kalendárnych dní odo dňa doručenia Výzvy na prevzatie Diela.
40. **Záruka a zodpovednosť za vady**
41. Zmluvné strany berú na vedomie, že Zhotoviteľ bude Dielo zhotovovať na Stavenisku. Zmluvné strany sa dohodli, že nebezpečenstvo škody na zhotovovanom Diele, ako aj na stavbe, v ktorej sa Stavenisko nachádza v rozsahu v ktorom zasahuje do tejto stavby počas realizácie Diela, znáša Zhotoviteľ.
42. Zhotoviteľ zodpovedá za úplné, kvalitné a kompletné zhotovenie Diela v celku a v súlade so zmluvou, Projektovou dokumentáciou vrátane jej zmien a doplnkov počas vykonávania prác, ak budú schválené v súlade s ustanoveniami zmluvy. Zhotoviteľ zodpovedá za to, že ním vykonané práce a dodané materiály budú zodpovedať príslušným právnym predpisom a normám platným v SR a Európskej únii. Kvalita vykonaného Diela musí byť v súlade s platnými technickými normami a štandardmi, obvykle aplikovanými v stavebníctve, ako aj s požiadavkami špecifikovanými touto zmluvou, Projektovou dokumentáciou a platnými právnymi a inými predpismi.
43. Zhotoviteľ zodpovedá za vady Diela, ktoré má Dielo v čase jeho odovzdania Objednávateľovi. Za vady, ktoré sa prejavili po odovzdaní Diela zodpovedá Zhotoviteľ v prípade, ak boli tieto spôsobené porušením jeho povinností vyplývajúcich mu zo Zmluvy.
44. Zhotoviteľ poskytuje Objednávateľovi záručnú dobu na stavebné časti Diela v trvaní šesťdesiat (60) mesiacov (ďalej len „***Záručná* *doba***“). Záručná doba na vstavané (zabudované) zariadenia (technológie) je v dĺžke uvedenej v príslušnom záručnom liste (ďalej len „***Osobitná záručná doba***“).
45. Zhotoviteľ je povinný spolu s odovzdaním Diela odovzdať Objednávateľovi osobitne zoznam vecí, u ktorých plynie Osobitná záručná doba. Záručná doba a Osobitná záručná doba plynie odo dňa podpísania Protokolu oboma zmluvnými stranami. V prípade, ak Objednávateľ prevezme Dielo s drobnými vadami a nedorobkami, Záručná doba a Osobitná záručná doba začína plynúť od okamihu podpísania zápisu o odstránení týchto drobných vád a nedorobkov.
46. Záručná doba a Osobitná záručná doba neplynie po dobu, po ktorú Objednávateľ nemôže Dielo alebo jeho časť užívať pre jeho vady a/alebo nedorobky, za ktoré zodpovedá Zhotoviteľ. V prípade, že pri odstraňovaní vád a/alebo nedorobkov došlo k výmene jednotlivých častí Diela za nové, pre nové časti Diela začína plynúť nová Záručná doba alebo nová Osobitná záručná doba.
47. Zhotoviteľ je povinný počas plynutia Záručnej doby a/alebo Osobitnej záručnej doby na svoje náklady, riziko a zodpovednosť odstrániť zistené vady, za ktoré nesie zodpovednosť v súlade s ustanoveniami Zmluvy a relevantných ustanovení Obchodného zákonníka. Ak vady nemôžu byť odstránené, má Objednávateľ právo na zodpovedajúcu primeranú zľavu z ceny Diela.
48. Objednávateľ je povinný bez zbytočného odkladu písomne oznámiť Zhotoviteľovi vady Diela. V oznámení Objednávateľ uvedie popis vady, ako sa vada prejavila a jej rozsah. Zhotoviteľ je povinný nastúpiť na odstránenie reklamovanej vady bez zbytočného odkladu, najneskôr ale do piatich (5) kalendárnych dní odo dňa oznámenia vady Objednávateľom. Ak Zhotoviteľ neodstráni vady, za ktoré zodpovedá, ani po písomnej výzve Objednávateľa s poskytnutím primeranej lehoty na plnenie nie kratšej ako päť (5) kalendárnych dní, je Objednávateľ oprávnený odstrániť vadu treťou osobou na náklady Zhotoviteľa. Po odstránení vady treťou osobou o tom písomne upovedomí Zhotoviteľa spolu s podrobným vyúčtovaním nákladov na odstránenie vady. Zhotoviteľ je v takom prípade povinný uhradiť Objednávateľovi cenu za odstránenie vady treťou osobou v celom rozsahu, a to bez zbytočného odkladu.
49. V prípade omeškania zo strany Zhotoviteľa podľa bodu 6.8 vyššie (t.j. ak Zhotoviteľ na výzvu Objednávateľa neodstráni vadu v primeranej lehote nie kratšej ako päť (5) kalendárnych dní) Objednávateľovi vzniká voči Zhotoviteľovi zároveň aj nárok na zmluvnú pokutu vo výške 100 EUR za každý deň omeškania. Zmluvná pokuta je splatná na základe výzvy Objednávateľa na úhradu zmluvnej pokuty, a to v lehote štrnástich (14) kalendárnych dní odo dňa doručenia predmetnej výzvy Objednávateľa Zhotoviteľovi. Zaplatenie zmluvnej pokuty zo strany Objednávateľa nemá vplyv na prípadné nároky Objednávateľa na náhradu škody prevyšujúce zmluvnú pokutu. Zmluvné strany zhodne vyhlasujú, že dojednanú zmluvnú pokutu považujú za primeranú.
50. **Doručovanie**
51. Zmluvné strany sa dohodli, že všetky písomnosti, oznámenia, žiadosti a prejavy vôle podľa tejto zmluvy sa doručujú osobne, prostredníctvom elektronických prostriedkov na prenos dát a informácií (fax, telefax a e-mail) alebo poštou.
52. Pri osobnom doručovaní (patrí sem aj doručovanie kuriérom, inou treťou osobou, osobné preberanie písomností medzi zmluvnými stranami) sa písomnosť považuje za doručenú okamihom jej odovzdania adresátovi; za doručenie písomnosti sa považuje aj okamih, keď adresát odmietol prevziať písomnosť, a to okamihom tohto odmietnutia.
53. Pri doručovaní poštou, pokiaľ nepôjde o doporučenú zásielku, sa zásielka považuje za doručenú piaty deň po jej odoslaní. Pri doporučenej zásielke sa zásielka považuje za doručenú tretí pracovný deň po dni podania zásielky.
54. Pri doručovaní prostredníctvom faxu, telefaxu sa považujú písomnosti za doručené momentom vytlačenia správy o ich odoslaní. Pri doručovaní e-mailom, sa písomnosť považuje za doručenú okamihom jej prijatia druhou zmluvnou stranou.
55. Zmluvné strany sa dohodli, že akékoľvek prejavy zmluvných strán smerujúce k skončeniu platnosti tejto zmluvy musia byť doručované vo forme doporučenej zásielky.
56. Pre doručovanie písomností medzi zmluvnými stranami platia kontaktné údaje zmluvných strán uvedené v záhlaví tejto zmluvy alebo iné kontaktné údaje, ktoré adresát uviedol v písomnom oznámení doručenom druhej zmluvnej strane najneskôr tri dni pred zaslaním písomnosti.
57. Zmluvné strany sa zaväzujú oznamovať si navzájom bez zbytočného odkladu zmeny kontaktných osôb a kontaktných údajov uvedených v záhlaví tejto zmluvy, inak zodpovedajú za škodu, ktorá tým druhej zmluvnej strane vznikla.
58. **Spoločné a záverečné ustanovenia**
59. Zmenu podmienok dohodnutých v tejto zmluve po dobu jej platnosti môžu účastníci tejto zmluvy výnimočne meniť výlučne v súlade so zákonom o verejnom obstarávaní v platnom znení na základe obojstrannej písomnej dohody vyhotovenej vo forme datovaného a číslovaného dodatku k zmluve s uvedením právneho a faktického dôvodu zmeny. Dodatok k zmluve musí byť podpísaný oboma zmluvnými stranami.
60. Zmluva je vyhotovená v štyroch rovnopisoch s platnosťou originálu, z ktorých dva rovnopisy obdrží Objednávateľ a dva rovnopisy obdrží Zhotoviteľ.
61. Zmluvné strany sa dohodli, že Zhotoviteľ nie je, bez predchádzajúceho písomného súhlasu Objednávateľa, oprávnený postúpiť akúkoľvek pohľadávku voči Objednávateľovi na tretiu osobu. Zmluvné strany sa tiež dohodli, že Zhotoviteľ nie je oprávnený jednostranne započítať akúkoľvek svoju pohľadávku voči pohľadávke Objednávateľa.
62. Práva a povinnosti zmluvných strán sa riadia právnym poriadkom Slovenskej republiky. Právne vzťahy, ktoré nie sú upravené v obsahu tejto zmluvy sa spravujú príslušnými ustanoveniami Obchodného zákonníka a ostatných všeobecne záväzných právnych predpisov.
63. Neoddeliteľnou súčasťou tejto zmluvy sú tieto prílohy:

 Príloha č. 1: Projektová dokumentácia

 Príloha č. 2: Výkaz výmer

 Príloha č. 3: Časový harmonogram prác

 Príloha č. 4: Preberací protokol o prevzatí a odovzdaní stavby

 Príloha č. 5: Stavbyvedúci

Zmluvné strany prehlasujú, že si zmluvu prečítali, jej obsahu porozumeli a na znak súhlasu

ju podpisujú.

V ............................ dňa ........................... Vo Važci, dňa ............................

Za zhotoviteľa: Za objednávateľa:

............................................................. ..........................................................

(čitateľné meno) **Ing. Milan LIŠTIAK**

(funkcia) starosta

 Obec Važec

***Príloha č. 1 k zmluve o dielo***

***Projektová dokumentácia***

*Pred uzavretím Zmluvy o dielo s úspešným uchádzačom verejný obstarávateľ k zmluve pripojí originál vyhotovenia projektovej dokumentácie ako Prílohu č. 1 Projektová dokumentácia.*

***Príloha č. 2 k zmluve o dielo***

***Zadanie (ponukový rozpočet)***

*Uchádzač vloží do cenovej ponuky ocenené zadanie (súťažný rozpočet) podľa prílohy č. 2. výzvy na predloženie cenovej ponuky.*

***Príloha č. 3 k zmluve o dielo***

***Časový harmonogram***

*Uchádzač vloží do cenovej ponuky vypracovaný harmonogram prác zhotoviteľa.*

*Zhotoviteľ vypracuje harmonogram prác podľa časového a vecného hľadiska rozpracovaný na jednotlivé dni a jednotlivé pracovné úkony, spracovaný vo forme Ganttovho diagramu alebo v ekvivalentnej deskriptívnej forme.*

***Príloha č. 4 k zmluve o dielo***

***Preberací protokol o prevzatí a odovzdaní stavby***

***Odovzdávajúci:***

*Názov:* ***Obec Važec***

*Sídlo: Na Harte 19, 032 61 Važec*

*Zastúpený: Ing. Milan Lištiak, starosta*

*IČO: 00 315 942*

*DIČ: 20 20 581 706*

*DIČ DPH: nie je platcom DPH*

*a*

***Preberajúci:***

*Názov:*

*Sídlo:*

*Zastúpený:*

*IČO:*

*DIČ:*

*IČ DPH:*

Dňa ......................... uzavreli odovzdávajúci ako objednávateľ a preberajúci ako zhotoviteľ Zmluvu o dielo číslo: .................. / 2019 v zmysle ktorej sa odovzdávajúci zaviazal odovzdať preberajúcemu stavby: „Rekonštrukcia palubovky telocvične ZŠ s MŠ vo Važci“ (ďalej len „stavby“).

 Preberajúci týmto potvrdzuje, že od odovzdávajúceho dňa ......................... stavby prevzal, a to v stave opísanom v tomto protokole.

 Stav stavby v čase prevzatia:

.................................................................................................................................................... .................................................................................................................................................... ....................................................................................................................................................

V ......................... dňa .........................

Odovzdávajúci Preberajúci

....................................................... .......................................................

Ing. Milan Lištiak

starosta

Obec Važec

***Príloha k výzve č. 4***

***Kritérium na vyhodnotenie cenových ponúk***

Verejný obstarávateľ stanovil na vyhodnotenie cenových ponúk kritérium **najlepší pomer ceny a kvality.**

Definícia kritérií a ich relatívnej váhy.

1. **Cena za dielo vrátane DPH uvedená v EUR váha 80%**
2. **Lehota výstavby diela uvedená v dňoch váha 20%**

Cenové ponuky budú vyhodnocované s použitím nasledovných kritérií s uvedením váhy:

Cenové ponuky sa budú vyhodnocovať na základe najlepšieho pomeru kvality a ceny. Spôsob stanovenia najlepšej cenovej ponuky a spôsob výpočtu bodových ohodnotení ostatných cenových ponúk je spresnený vzorcom. Bodovým ohodnotením sa rozumie počet bodov pridelený jednotlivým členom pracovnej skupiny jednotlivej cenovej ponuke k danému kritériu. Bodové hodnotenie sa vykoná s presnosťou na 2 desatinné miesta.

1. **Cena za dielo vrátane DPH uvedená v EUR, váha 80%**

Verejný obstarávateľ vykoná bodové hodnotenie tohto kritéria. Maximálny počet pridelí cenovej ponuke uchádzača, ktorá bude mať najnižšiu cenu v EUR vrátane DPH v zmysle definície tohto kritéria. Pri ostatných cenových ponukách sa bodové hodnotenie tejto položky zákazky vyjadrí ako podiel najnižšej navrhovanej ceny platnej cenovej ponuky a navrhovanej ceny príslušnej vyhodnocovanej cenovej ponuky, prenásobené maximálnym počtom bodov (80), ktoré sa prideľujú pre toto kritérium. Bodové hodnotenie sa vykoná s presnosťou na 2 desatinné miesta.

**[(cenamin / cenanavrh) \* (bodymax)]**

cena**min**  - najnižšia navrhovaná cena vyjadrená v EUR vrátane DPH

cena**navrh**  - navrhovaná cena príslušnej vyhodnocovanej cenovej ponuky vyjadrená v EUR vrátane DPH

body**max**  - maximálny počet bodov, prideľovaný pre prvé kritérium, t.j. max. 80 bodov

1. **Lehota výstavby uvedená v dňoch, váha 20%**

Verejný obstarávateľ vykoná bodové hodnotenie tohto kritéria. Maximálny počet bodov pridelí cenovej ponuke uchádzača s najnižšou navrhovanou lehotou výstavby. Pri ostatných cenových ponukách sa bodové hodnotenie tejto položky zákazky vyjadrí ako podiel najnižšej navrhovanej lehoty výstavby a navrhovanej lehoty príslušnej vyhodnocovanej cenovej ponuky, prenásobené maximálnym počtom bodov (20), ktoré sa prideľujú pre toto kritérium. Bodové hodnotenie sa vykoná s presnosťou na 2 desatinné miesta.

**[(lehotamin / lehotanavrh) \* (bodymax)]**

lehota**min**  - najkratšia lehota výstavby vyjadrená v dňoch

lehota**navrh**  - navrhovaná lehota výstavby vyjadrená v dňoch

body**max**  - maximálny počet bodov, prideľovaný pre druhé kritérium, t.j. max. 20 bodov

Hodnotenie jednotlivých cenových ponúk uchádzačov je dané pridelením vypočítaného počtu bodov za jednotlivé posudzované návrhy na plnenie kritérií, ktoré sú uvedené v cenových ponukách uchádzačov. Po pridelení príslušného počtu bodov za jednotlivé posudzované návrhy na plnenie kritérií, bude vykonaný vzájomný súčet pridelených bodov za všetky posudzované návrhy na plnenie kritérií vo vzťahu k jednotlivým cenovým ponukám uchádzačov.

Úspešným uchádzačom sa stane ten uchádzač, ktorého cenová ponuka po vzájomnom porovnaní celkového počtu bodov **pridelených po súčte výsledných bodových hodnôt dosiahne najvyššie bodové hodnotenie.** Ako druhý v poradí bude klasifikovaný ten uchádzač, ktorého cenová ponuka po vzájomnom porovnaní celkového počtu pridelených bodov dosiahne druhé najvyššie bodové hodnotenie. Poradie ostatných uchádzačov sa stanoví podľa počtu získaných bodov.

***Príloha k výzve č. 5***

***Návrh na plnenie kritérií na vyhodnotenie cenových ponúk***

**NÁVRH NA PLNENIE KRITÉRIÍ**

Údaje:

Obchodné meno uchádzača ......................................................................................

Adresa alebo sídlo uchádzača ......................................................................................

|  |  |  |
| --- | --- | --- |
| **Kritérium č.1**  |  | **Hodnotiace kritérium** |
| Popis | Merná jednotka | Cena spoluv EUR (bez DPH) | Sadzba DPH(%) | Výška DPH v EUR | **Cena spolu v EUR** **(s DPH)** |
| Rekonštrukcia palubovky telocvične ZŠ s MŠ vo Važci | **Dielo** |  |  |  |  |
| **Cena celkom za predmet zákazky v EUR** |

|  |  |
| --- | --- |
| **Kritérium č. 2**  | **Hodnotiace kritérium** |
| **Lehota zhotovenia diela** | **Kalendárne dni** |
|  |

Čestne vyhlasujeme, že uvedené údaje sú totožné s údajmi uvedenými v ostatných častiach ponuky.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

meno, priezvisko, titul, funkcia,

podpis osoby (osôb) oprávnenej konať za uchádzača

a pečiatka